**Pakalpojuma līgumS Nr. \_\_\_\_\_\_\_\_\_\_**

Madlienā, 2022. gada \_\_ .\_\_\_\_\_\_\_\_\_

**Ogres novada pašvaldības sabiedrības ar ierobežotu atbildību „MS siltums”**, reģistrācijas Nr. 40103666190, kuras vārdā un interesēs, pamatojoties uz statūtiem, rīkojas \_\_\_\_\_\_\_\_\_\_\_\_\_\_, turpmāk – Pasūtītājs, no vienas puses,

un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_\_, kuras vārdā un interesēs, pamatojoties uz statūtiem, rīkojas \_\_\_\_\_\_\_\_\_\_\_\_\_\_, turpmāk – Izpildītājs, no otras puses,

abi kopā saukti Puses, bet katrs atsevišķi saukti arī kā Puse, saskaņā ar iepirkuma “\_\_\_\_\_\_\_\_\_\_\_\_\_\_\_\_\_”, turpmāk -Iepirkums, iepirkuma identifikācijas Nr. \_\_\_\_\_\_\_\_\_\_ , rezultātiem, bez maldības, viltus un spaidiem noslēdz šādu līgumu, turpmāk – Līgums:

1. **Definīcijas**

Ja vien tieši nav norādīts vai no konteksta neizriet citādi, Līgumā lietotajiem terminiem ir šāda nozīme:

* 1. **Akts** – nodošanas – pieņemšanas akts, ar ko tiek pieņemti Pakalpojumi vai to daļa.
  2. **Galvenais būvuzņēmējs** – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_ ar kuru Pasūtītājs noslēdzis līgumu par pamatojoties uz iepirkuma procedūras \_\_\_\_\_\_\_\_\_\_\_\_\_\_\_\_, ID. Nr. \_\_\_\_\_\_\_ rezultātiem.
  3. **Līgumcena** – kopējā maksa par Pakalpojumu paveikšanu Līgumā noteiktajā kārtībā un apmērā, bez pievienotās vērtības nodokļa.
  4. **Noteikumi** – iepirkuma nolikuma noteikumi ar visiem pielikumiem, papildinājumiem un labojumiem.
  5. **Objekts** –Katlumāja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Ogres novadā.
  6. **Pakalpojums** (turpmāk arī – Pakalpojumi) – būvdarbu būvuzraudzība Objektā, atbilstoši iepirkuma noteikumiem, saskaņotajam būvprojektam, Tehniskajai specifikācijai (turpmāk arī – Darba uzdevums), Izpildītāja Tehniskajam piedāvājumam, Latvijas būvnormatīviem, Vispārīgajiem būvnoteikumiem un citiem būvniecību vai būvuzraudzību regulējošajiem normatīvajiem aktiem.
  7. **Būvdarbi** – katlumāju būvniecības /pārbūves būvdarbi.
  8. **PVN** – pievienotās vērtības nodoklis.
  9. **Būvprojekts** – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ izstrādātais būvprojekts \_\_\_\_\_\_\_\_\_\_\_\_\_\_\_\_\_\_\_\_\_\_\_, kas tiks izstrādāts apvienota projektēšanas un būvdarbu līguma ietvaros.

1. **Līguma priekšmets**
   1. Pasūtītājs uzdod un Izpildītājs apņemas veikt Pakalpojumus Objektā visā tā Būvdarbu laikā saskaņā ar Tehnisko specifikāciju (Līguma 1.pielikums) un Izpildītāja Finanšu piedāvājumu (Līguma 2.pielikums).
   2. Izpildītājs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami, kā arī uzņemas atbildību, kas būvuzraugam ir noteikta normatīvajos aktos, kā arī veicot citus darbus, kuru apjomu un kvalitāti nosaka Līgums vai/un būvprojekts.
2. **Līgumcena un norēķinu kārtība**
   1. Līgumcena, ko Pasūtītājs samaksā Izpildītājam par Līgumā noteikto Pakalpojumu veikšanu, ir **EUR \_\_\_\_\_\_\_\_\_\_\_\_\_\_\_\_** (\_\_\_\_\_\_\_\_\_\_\_) bez PVN.
   2. Līgumcena ietver visas izmaksas un atlīdzību, kāda Izpildītājam pienākas par pilnīgu un pienācīgu Līgumā noteikto saistību izpildi, tajā skaitā apdrošināšana, transporta izdevumi, apsekošanas izmaksas, darbaspēka izmaksas, speciālajos būvnoteikumos noteikto dokumentu sagatavošanas un iesniegšanas izmaksas, nodokļi (izņemot PVN), nodevas, izmaksas nepieciešamo atļauju saņemšanai no trešajām personām, un citas izmaksas, kas nepieciešamas Līguma savlaicīgai, kvalitatīvai un pilnvērtīgai izpildei.
   3. Līguma 3.1.punktā noteiktā Līgumcena ir galīga, tā netiek mainīta, ja mainās kopējā Būvdarbu vērtība.
   4. Papildus Līgumcenai Pasūtītājs maksā Izpildītājam PVN normatīvajos aktos noteiktajā kārtībā un apmērā.
   5. Samaksu par būvuzraudzību Pasūtītājs veic:
      1. **Avansa maksājums -** 30% no līguma cenas pēc rēķina saņemšanas;
      2. **Starpmaksājums Nr. 1 -** 25% no līguma cenas, kad iekārtas- kurtuve, katls, šķeldas padeves iekārtu komplekts, sagatavotas piegādei;
      3. **Starpmaksājums Nr. 2 -** 20% no līguma cenas, kad iekārtas piegādātas;
      4. **Starpmaksājums Nr. 3 -** 15% no līguma cenas, kad pabeigta visu iekārtu uzstādīšana un uzsākta karstā palaišana;
      5. **Gala maksājums -** 10% no līguma cenas, kad iekārtām veikta izpildes garantiju un funkcionālo rādītāju pārbaude un objekts nodots ekspluatācijā.
   6. Maksājumi Izpildītājam tiek veikti ar pārskaitījumu 30 (trīsdesmit) dienu laikā Izpildītāja norādītajā kontā pēc tam, kad Pasūtītāja pārstāvis saņēmis un akceptējis šādus dokumentus:
      1. Aktu par Pakalpojumu vai tā daļas nodošanu - pieņemšanu, kuru apstiprinājuši Pušu pārstāvji;
      2. Izpildītāja iesniegtu rēķinu Pasūtītāja pārstāvim.
   7. Ja Līgumā noteiktie Pakalpojumi tiek pārtraukti no Izpildītāja neatkarīgu iemeslu dēļ, tad Puses sastāda Aktu par faktiski izpildītajiem Pakalpojumiem, fiksējot Izpildītāja izpildīto Pakalpojumu apjomu proporcionāli uz Līguma pārtraukšanas brīdi izpildīto Būvdarbu apjomam. Pasūtītājs 30 (trīsdesmit) dienu laikā no Akta parakstīšanas un atbilstoša rēķina saņemšanas samaksā Izpildītājam par faktiski veiktajiem Pakalpojumiem.
   8. Par Pakalpojuma apmaksas dienu tiek uzskatīta diena, kad Pasūtītājs ir veicis samaksu uz Izpildītāja bankas norēķinu kontu, ko apliecina attiecīgais maksājuma uzdevums.
3. **Izpildītāja pienākumi**
   1. Izpildītājam ir šādi pienākumi:
      1. nākošajā dienā pēc Līguma parakstīšanas uzsākt Pakalpojumu sniegšanu;
      2. ne vēlāk kā 5 (piecu) darba dienu laikā pēc Līguma noslēgšanas dienas iesniegt Pasūtītājam atbilstoši Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” veiktas atbildīgā būvuzrauga profesionālās civiltiesiskās atbildības apdrošināšanas polises un dokumentu, kas apliecina apdrošināšanas prēmijas apmaksu, kopijas, uzrādot minēto dokumentu oriģinālus;
      3. pārbaudīt, vai pirms Būvdarbu uzsākšanas ir veikti visi normatīvajos aktos noteiktie Būvdarbu sagatavošanas darbi;
      4. saskaņot ar Galveno būvuzņēmēju un Pasūtītāju būvlaukuma nodošanas un ierīkošanas kārtību, mehānisko un elektrisko iekārtu piegādes grafiku, Galvenajam būvuzņēmējam piederošās tehnikas ievešanu un izvešanu no būvlaukuma, kā arī saskaņot citus organizatoriskos jautājumus;
      5. uzraudzīt Būvdarbus, atrodoties Objektā (būvuzraugam vai būvuzrauga palīgam) ne mazāk kā 20 (divdesmit) stundas nedēļā;
      6. uzraudzīt, lai Galvenais būvuzņēmējs ievēro būvsapulcēs un Līgumā par Objekta Būvdarbiem noteiktos darbu izpildes termiņus. Termiņu nokavējuma gadījumā nekavējoties rakstiski informēt Pasūtītāju;
      7. nekavējoties rakstiski informēt Pasūtītāju, ja Būvdarbi tiek veikti nekvalitatīvi, ja tiek konstatētas patvaļīgas atkāpes no tehniskā projekta vai noslēgtā būvniecības līguma un netiek ievērotas Latvijas būvnormatīvu vai darba aizsardzības normatīvo aktu prasības, un saņemot akceptu no Pasūtītāja, iesniegt būvuzņēmējam rakstisku pieprasījumu nekavējoši pārtraukt Būvdarbus līdz konstatēto trūkumu novēršanai;
      8. pārliecināties un regulāri uzraudzīt, ka Galvenais būvuzņēmējs ievēro normatīvajos aktos noteiktās drošības un darba aizsardzības prasības;
      9. bez iepriekšējas rakstiskas Pasūtītāja piekrišanas nepieņemt lēmumus, kas ir saistīti ar noteikto Būvdarbu apjomu grozīšanu, vai ar Būvdarbu izmaksu palielināšanu;
      10. informēt Pasūtītāju par visiem apstākļiem, kas var neparedzēti ietekmēt Objekta sekmīgu uzbūvēšanu vai ekspluatāciju;
      11. nekavējoties, bet ne vēlāk kā nākamajā darba dienā, ierasties Objektā pēc Pasūtītāja, autoruzrauga, būvinspektora vai būvvaldes citas amatpersonas uzaicinājuma;
      12. Līguma izpildes termiņa beigās nodot Pasūtītājam visu ar Objektu saistīto dokumentāciju;
      13. nekavējoties nomainīt būvuzraudzības izpildē iesaistītu būvuzraugu, ja to rakstiski pieprasa Pasūtītājs un pamato to ar kādu no šādiem iemesliem:
          1. Līgumā noteikto saistību vai pienākumu nepildīšanu;
          2. atkārtotu tādu darbību veikšanu, kas kaitē darba drošībai, veselībai vai vides aizsardzībai;
          3. tiek pārkāptas būvuzraudzību regulējošās tiesību normas.
      14. Pakalpojuma sniegšanai Pasūtītājs izsniedz Izpildītājam Būvprojekta dokumentācijas vienu eksemplāru papīra un elektroniskā formātā Līguma parakstīšanas dienā.
      15. Izpildītājs veic visas darbības, kādas saskaņā ar normatīvajiem aktiem ir nepieciešamas, lai pilnībā sniegtu Pakalpojumu. Izpildītājs ir atbildīgs, lai sniedzot Pakalpojumu tiktu ievēroti normatīvie akti un standarti, kas reglamentē Līgumā noteiktā Pakalpojuma sniegšanu.
      16. Izpildītājs Līguma ietvaros sadarbojas ar Pasūtītāju, visas neskaidrības, jautājumus un dokumentus adresējot un iesniedzot Pasūtītājam vai Līgumā norādītajai atbildīgajai personai, ja vien Puses nevienojas savādāk.
      17. Par Pakalpojuma izpildes dienu tiek uzskatīta abpusēja pieņemšanas-nodošanas akta parakstīšanas diena.
      18. Pakalpojuma nodošana Pasūtītājam notiek ar pieņemšanas-nodošanas aktu, ko paraksta Puses.
      19. Pasūtītājs 15 (piecpadsmit) darba dienu laikā no Pakalpojuma izpildes dokumentācijas saņemšanas, to izskata un paraksta pieņemšanas-nodošanas aktu vai iesniedz motivētu atteikumu pieņemt Pakalpojuma izpildi.
      20. Pasūtītājs ir tiesīgs nepieņemt Pakalpojuma izpildi, ja konstatē, ka tas ir izpildīts nekvalitatīvi vai nepilnīgi, ja tas neatbilst Līgumam vai ja iztrūkst kāds no nepieciešamajiem dokumentiem. Šādā gadījumā Pasūtītājs sagatavo motivētu atteikumu pieņemt pakalpojuma izpildi, kurā norāda Pasūtītāja konstatētos defektus un trūkumus, un nepieciešamos papildinājumus un to izpildes termiņu.
      21. Izpildītājam par saviem līdzekļiem Pasūtītāja norādītajā termiņā ir jānovērš Līguma 4.1.19.punktā minētajā atteikumā Pasūtītāja konstatētie Pakalpojuma izpildes trūkumi un nepilnības.
   2. Izpildītājam jāveic arī citi pienākumi saskaņā ar Tehnisko specifikāciju (Līguma 1.pielikums).
4. **Pasūtītāja pienākumi**
   1. Pasūtītājam ir šādi galvenie pienākumi:
      1. norēķināties ar Izpildītāju par padarītajiem Pakalpojumiem Līgumā noteiktajā kārtībā;
      2. sniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju.
      3. Pasūtītājs ir tiesīgs apturēt Pakalpojumu veikšanu, ja Izpildītājs neievēro Līgumā noteiktās prasības līdz pārkāpuma novēršanai vai zaudējumu segšanai.
      4. Pasūtītājs ir tiesīgs nepieņemt izpildītos Pakalpojumus, ja tie ir izpildīti nekvalitatīvi vai nepilnīgi, ja tie neatbilst Līgumam vai ja iztrūkst kāds no nepieciešamajiem dokumentiem. Pasūtītājs paziņo Izpildītājam par atteikumu pieņemt Pakalpojumus un Izpildītājs 5 (piecu) dienu laikā novērš radušos trūkumus.
5. **Līguma izpildes termiņš**
   1. Līgums stājas spēkā ar tā abpusējas parakstīšanas brīdi un ir spēkā līdz Būvdarbu pabeigšanai un Objekta pieņemšanai ekspluatācijā.
   2. Paredzamais Objekta Būvdarbu ilgums ir līdz 12 mēnešiem.
6. **Pušu atbildība un līgumsods**
   1. Puses ir savstarpēji atbildīgas par līgumsaistību nepienācīgu izpildi, kā arī atlīdzina otrai Pusei šajā sakarā radušos zaudējumus.
   2. Ja Izpildītājs nepilda 4.1.5.punkta noteikumus, vai neierodas Objektā 4.1.11.punktā noteiktajā termiņā, Izpildītājs maksā Pasūtītājam līgumsodu 0,5% (nulle komats pieci procenti) apmērā no Līgumcenas par katru pārkāpumu, bet ne vairāk kā 10% no Līgumcenas.
   3. Ja Izpildītājs nepilda kādus citus Līguma noteikumus un ja tas ir par pamatu būvdarbu izpildes termiņa kavējumam, Izpildītājs maksā Pasūtītājam līgumsodu 0,5% (nulle komats pieci procenti) apmērā no Līgumcenas par katru pārkāpumu, bet ne vairāk kā 10 % (desmit procenti) no Līgumcenas. Šajā punktā noteikto līgumsodu samaksa neatbrīvo Izpildītāju no saistību izpildes.
   4. Ja Pasūtītājs neveic maksājumus 3.6.punktā noteiktajā termiņā, Pasūtītājs maksā Izpildītājam līgumsodu 0,5 % (nulle komats pieci procenti) apmērā no termiņā nesamaksātās summas par katru kavējuma dienu, bet ne vairāk kā 10% no termiņā nesamaksātās summas.
   5. Līgumsodu, ko saskaņā ar Līguma noteikumiem Izpildītājam ir jāmaksā Pasūtītājam, Pasūtītājs ir tiesīgs ieturēt no jebkura maksājuma, kas Pasūtītājam saskaņā ar Līgumu jāveic Izpildītājam.
7. **Nepārvarama vara**
   1. Puses neatbild par Līguma saistību daļēju vai pilnīgu neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, ugunsgrēki, plūdi, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt vai novērst.
   2. Par nepārvaramas varas apstākli nevar tikt atzīts piegādātāju un citu iesaistīto personu saistību neizpilde, vai nesavlaicīga izpilde.
   3. Pusei, kura nokļuvusi nepārvaramas varas apstākļos, bez kavēšanās, iespējami īsākā laikā, bet ne vēlāk kā 3 (trīs) darba dienu laikā, par šādiem apstākļiem rakstiski jāziņo otrai Pusei. Ziņojumam jāpievieno izziņa, ko izsniegušas kompetentas iestādes un kura satur minēto apstākļu apstiprinājumu un raksturojumu.
   4. Ar rakstisko vienošanos Puses apliecinās, vai nepārvaramas varas apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus. Līgumsaistību turpināšanas gadījumā Puses apņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
   5. Ja Līguma 8.1.punktā minēto apstākļu dēļ saistības nav iespējams izpildīt ilgāk par 30 (trīsdesmit) kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Pusei ir jāatlīdzina par izpildīto darbu vai sniegtajiem pakalpojumiem.
8. **Strīdi**
   1. Strīdu gadījumā par izpildīto Pakalpojumu kvalitāti Puses pieaicinās neatkarīgu ekspertu, par kura kandidatūru abas Puses vienojas un kura slēdziens attiecīgajā jautājumā tiks uzskatīts par saistošu. Eksperta izmaksas sedz Puse, kurai strīdā nebija taisnība.
   2. Ja Puses nevar vienoties par eksperta kandidatūru vai kāda no Pusēm nepiekrīt eksperta slēdzienam, tad strīdu izskata tiesā.
   3. Fakts, ka kāda no Pusēm ir iesniegusi prasību tiesā, nevar būt par pamatu Pakalpojumu sniegšanas pārtraukumam, vai Līgumā noteiktā kārtībā pieņemto Pakalpojumu apmaksas aizturēšanai, kā arī citādi nepildīt Līgumā Pusēm noteiktos pienākumus, kas tieši nav saistīti ar strīda priekšmetu, izņemot Līgumā paredzētos gadījumus, kad Pasūtītājs ir tiesīgs vienpusēji atkāpties no Līguma izpildes vai aizturēt maksājumus.
9. **Līguma grozīšana vai izbeigšana**
   1. Grozījumi iepirkuma līgumā tiek veikti tikai saskaņā ar Latvijas Republikā spēkā esošajām tiesību normām.
   2. Pasūtītājam ir tiesības vienpusēji izbeigt Līgumu, neatlīdzinot tādējādi radušos zaudējumus, par to rakstiski paziņojot Izpildītājam 10 (desmit) dienas iepriekš, ja:
      1. Izpildītājs neizpilda vai nepienācīgi izpilda Līguma 4.1.2. punktā noteiktās prasības;
      2. Izpildītājam ir uzsākts maksātnespējas process vai tā darbība tiek izbeigta vai pārtraukta;
      3. Izpildītājs atkārtoti nepilda Līguma 4.1.11. un 4.1.13. punktos noteiktās prasības;
      4. Izpildītājs veic Pakalpojumus neatbilstoši Līguma noteikumiem;
   3. Izpildītājam ir tiesības vienpusēji izbeigt Līgumu, neatlīdzinot tādējādi radušos zaudējumus, par to rakstiski paziņojot Pasūtītājam 10 (desmit) dienas iepriekš, ja:
      1. Pasūtītājam ir uzsākts maksātnespējas process vai tā darbība tiek izbeigta vai pārtraukta;
      2. Pasūtītājs atkārtoti nepilda Līguma 5.1.1. un 5.1.2.punktos noteiktos pienākumus.
   4. Ja Līgums tiek izbeigts pirms Līguma izpildes termiņa, Pasūtītājs samaksā Izpildītājam par sniegtajiem Pakalpojumiem līdz Līguma izbeigšanas dienai.
10. **Fizisko personu datu aizsardzība**
    1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai.
    2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
    3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
    4. Ja saskaņā ar tiesību normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, tā pirms šādu datu nodošanas informē par to otru Pusi, ja vien tiesību normatīvie akti to neaizliedz.
    5. Puses apņemas veikt normatīvajos aktos noteiktos fizisko personu datu aizsardzības pasākumus, kā arī pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.
11. **Pušu pārstāvji**
    1. Izpildītājs pilnvaro iepirkuma piedāvājumā norādītiem speciālistiem sniegt Pakalpojumus Būvdarbiem:
       1. atbildīgais būvuzraugs (būvprakses sertifikāta Nr.\_\_\_\_\_\_\_) tālr. \_\_\_\_\_\_\_\_\_\_;
       2. ēku būvdarbu būvuzraugs **\_\_\_\_\_\_\_** (būvprakses sertifikāta Nr. \_), tālr. \_\_\_\_\_\_\_\_\_\_\_.
    2. Lai kontrolētu līgumsaistību izpildi un pieņemtu Pakalpojumu, Pasūtītājs pilnvaro pārstāvi – \_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_, turpmāk – Pasūtītāja pārstāvis.
    3. Pasūtītāja pārstāvja pienākumos ietilpst:
       1. uzraudzīt līgumsaistību izpildi;
       2. dot norādījumus Izpildītājam saistībā ar līgumsaistību izpildi;
       3. pārbaudīt Pakalpojuma kvalitāti;
       4. pieņemt Pakalpojumu un rēķinus par veiktajiem Pakalpojumiem, parakstīt Aktus.
12. **Nobeiguma noteikumi**
    1. Jebkuri grozījumi vai papildinājumi Līgumā tiek noformēti rakstveidā, pievienojami Līgumam un kļūst par Līguma neatņemamu sastāvdaļu ar brīdi, kad to ir parakstījušas abas Puses.
    2. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai.
    3. Līgums sastādīts latviešu valodā, divos eksemplāros, uz \_\_ (\_\_\_\_\_) lapām. Abiem Līguma eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Izpildītāja.
    4. Līguma neatņemama sastāvdaļa ir Līguma pielikumi:

1.pielikums – Tehniskā specifikācija;

2.pielikums – Finanšu piedāvājuma kopija.

* 1. Puses ar saviem parakstiem apliecina, ka tām ir saprotams Līguma saturs, nozīme un sekas.

1. **Pušu juridiskās adreses un rekvizīti**